open-index/open-wikipedia-markdown huggingface dataset:
Phil Jagielka

**Philip Nikodem Jagielka** (sündinud 17. augustil 1982 Manchesteris) on Inglismaa jalgpallur, kes mängib keskkaitsjana Inglismaa esiliigaklubis Stoke City ja Inglismaa jalgpallikoondises.

Ta alustas klubikarjääri Sheffield Unitedis, mille noorteakadeemiaga liitus ta 1998. aastal. Klubi põhimeeskonnas debüteeris ta hooajal 1999–2000. Seitse esimest hooaega mängis ta Sheffield Unitediga Inglismaa esiliigas, mil hooajal 2005–06 saadi liigas teine koht ja kindlustati pääs kõrgliigasse. Hooaegadel 2003–04 ja 2005–06 valiti Jagielka esiliiga sümboolsesse koosseisu. 2006. aastal valiti ta liiga parimaks mängijaks. Lisaks valiti ta aastatel 2005–2007 kolm korda järjest Sheffield Unitedi aasta mängijaks. Jagielka ainsaks hooajaks Sheffield Unitediga Inglismaa kõrgliigas jäi 2006–07, mil langeti napilt liigast välja.

2007. aasta juunis sõlmis ta lepingu kõrgliigas mängiva Evertoniga. Üleminekusumma oli neli miljonit naelsterlingit. Evertonis mängis Jagielka aastatel 2007–2019. 2015. aastal valiti ta Evertoni aasta mängijaks.

Aastatel 2019–2021 mängis ta taas Sheffiled Unitedis. 2021. aasta augustis sõlmis ta poole aasta pikkuse lepingu Derby Countyga. 2022. aasta jaanuaris liitus ta Stoke Cityga.

Debüüdi Inglismaa jalgpallikoondises tegi Jagielka 1. juunil 2008 sõprusmängus Trinidadi ja Tobago vastu. Koondisekarjääri esimese värava lõi ta 15. augustil 2012 sõprusmängus Itaalia vastu. Ta on kuulunud Inglismaa koondisse 2012. aasta Euroopa meistrivõistlustel ja 2014. aasta maailmameistrivõistlustel.

## Välislingid
Jahodõn

**Jahodõn** (ukraina keeles Ягодин, poola keeles **Jagodzin**) on Ukraina-Poola riigipiiril asuv raudtee- ja autotranspordile mõeldud rahvusvaheline piiriületuspunkt.
Sürjakomid

**Sürjakomid** ehk **sürjalased** on soome-ugri rahvas, Venemaa põlisrahvas. Nad räägivad sürjakomi keelt ja elavad Venemaa Föderatsioonis Komi Vabariigis, selle lähinaabruses Koola poolsaarel, Neenetsi autonoomses ringkonnas, Arhangelski oblastis, mitmel pool Siberis. 

Sürjakomi ja permikomi keel kuuluvad uurali keelte soome-ugri keelkonna permi keelte alamrühma.

## Viited

## Kirjandus
* Ariste, Paul. "Sürjalastest". Postimees, 21. november 1942, lk 6
* Hausenberg, Anu-Reet. "Sürjalaste nimest". – *Keelest ja rahvaluulest*. Emakeele Seltsi aastaraamat 30 (1984). Eesti Raamat, Tallinn 1986, lk 88–92.

## Välislingid
* Sürjakomid
Oghenekaro Etebo

**Oghenekaro Peter Etebo** (sündinud 9. novembril 1995 Lagoses) on Nigeeria jalgpallur, kes mängib poolkaitsjana Türgi kõrgliiga klubis Galatasaray ja Nigeeria jalgpallikoondises.

Ta alustas klubikarjääri kodumaal, mängides klubis Warri Wolves. 2016. aasta alguses liitus ta Portugali klubiga Feirense. Hooajal 2015–16 kindlustas ta klubiga pääsu Portugali kõrgliigasse, kus ta Feirensega järgmised poolteist hooaega mängis. Hooaja 2017–18 teisel poolel mängis ta laenul Hispaania kõrgliiga klubis Las Palmas.

2018. aasta juunis liitus ta Inglismaa esiliiga klubiga Stoke Cityga. Üleminekusumma oli 7,2 miljonit naelsterlingit. Ta sõlmis klubiga viieaastase lepingu. Hooaja 2019–20 teises pooles mängis ta laenul Hispaania kõrgliiga klubis Getafe. 2020. aasta septembris läks ta laenule Galatasaraysse.

Debüüdi Nigeeria jalgpallikoondises tegi Etebo 27. juulil 2013 mängus Elevandiluuranniku vastu. Koondisekarjääri esimese värava lõi ta 25. märtsil 2016 Aafrika karikavõistluste valikmängus Egiptuse vastu. Ta on kuulunud Nigeeria koondisse 2018. aasta maailmameistrivõistlustel ja 2019. aasta Aafrika rahvaste karikavõistlustel. 2016. aasta suveolümpiamängudel võitis ta Nigeeria olümpiameeskonnaga pronksmedali.

2015. aastal valiti Etebo CAF-i tulevikutalendiks.

## Välislingid
Sam Larsson

**Sam Andreas Larsson** (sündinud 10. aprillil 1993 Göteborgis) on Hollandi jalgpallur, kes mängib äärepoolkaitsjana Türgi kõrgliigaklubis Antalyaspor.

Ta alustas klubikarjääri kodulinnaklubis IFK Göteborg, millega liitus 2010. aastal. 2014. aasta augustis liitus ta Hollandi kõrgliigaklubiga SC Heerenveen, kus mängis kokku kolm hooaega.

2017. aasta augustis sõlmis ta nelja-aastase lepingu Hollandi kõrgliigaklubiga Feyenoord.

Aastatel 2020–2022 mängis Larsson Hiina kõrgliigaklubis Dalian Professional.

2022. aasta juulis sõlmis Larsson kaheaastase lepingu Türgi kõrgliigaklubiga Antalyaspor.

2015. aastal tuli Larsson Rootsi kuni 21-aastaste koondisega omavanuste Euroopa meistriks. Rootsi jalgpallikoondises tegi ta debüüdi 15. novembril 2016 mängus Ungari vastu ning lõi samas mängus ka koondisekarjääri esimese ja ainsa värava. Pärast seda mängis Larsson Rootsi koondises veel kolm korda, viimast korda 2018. aastal.

Tema vanem vend Daniel Larsson on kuulunud samuti Rootsi koondisse.

## Saavutused
;IFK Göteborg
*Svenska Cupen: 2012–13
;Feyenoord
*KNVB beker: 2017–18
*Johan Cruijff Schaal: 2018

## Viited
Joël Veltman

**Joël Ivo Veltman** (sündinud 15. jaanuaril 1992 Velsenis) on Hollandi jalgpallur, kes mängib parem- või keskkaitsjana Inglismaa Premier League'i klubis Brighton & Hove Albion ja Hollandi jalgpallikoondises.

Ta liitus 2001. aastal Ajaxi noorteakadeemiaga. Klubi põhimeeskonnas debüteeris ta hooajal 2012–13 ning alates järgmisest hooajast kuulus ta kuulunud klubi põhimeeskonda. Hooaegadel 2012–13, 2013–14 ja 2018–19 tuli ta Ajaxiga tulnud Hollandi meistriks.

2020. aasta juulis sõlmis ta kolmeaastase lepingu Brighton & Hove Albioniga.

Debüüdi Hollandi jalgpallikoondises tegi Veltman 19. novembril 2013 sõprusmängus Colombia vastu. Koondisekarjääri kaks esimest väravat lõi ta 4. juunil 2017 sõprusmängus Elevandiluuranniku vastu. 2014. aasta maailmameistrivõistlustel võitis ta Hollandi koondisega pronksmedali.

## Saavutused
;Ajax
*Eredivisie: 2012–13, 2013–14, 2018–19
*KNVB beker: 2018–19
*Johan Cruijff Schaal: 2013, 2019
*UEFA Euroopa Liiga: Teine koht 2016–17

## Viited

## Välislingid
Charles-Orland

**Charles-Orland** (11. oktoober 1492 Plessis-lez-Tours – 16. detsember 1495 Amboise) oli Prantsusmaa dofään kogu oma lühikese elu jooksul.

Tema vanemad olid kuningas Charles VIII (1470–1498) ja kuninganna Bretagne'i Anne (1477–1514). 

Ta suri 3-aastaselt leetritesse ning maeti koos oma noorema venna ja järgmise dofääni Charlesiga (kes elas 8. septembrist kuni 2. oktoobrini 1496) Toursi katedraali.
Aquaria

**Aquaria** (kodanikunimega **Giovanni Palandrani**; sündinud 12. veebruaril 1996) on Ameerika Ühendriikide laulja, näitleja ning *[[drag queen]]*. 

## Elukäik
Giovanni Palandrani on sündinud West Chesteris Pennsylvanias ning on Itaalia päritolu. Palandrani elab Brooklynis New Yorgis.  Õppis Disaini ja Tehnoloogia instituudis. Ta hakkas tegelema oma *[[Drag (riietus)|drag]]-*karjääriga keskkoolis. 2018. aastal võitis ta RuPaul's Drag Race'i kümnenda hooaja.

Aquaria on Sharon Needlesi, sama saate neljanda hooaja võitja, *drag* tütar. Algselt sai Aquaria toetust Susanne Bartschilt, kes nooruses töötas ka koos RuPauliga. Bartschi käe all poseeris ta 2016. aastal Vogue Italia kaanel ning 2018 ilmus Vogue Italias Aquariast lugu.

Aquaria esines 9. novembril 2018 Tallinnas Balti Jaamas. Lisaartistidena esinesid Stockholmist pärit Admira Thunderpussy, Madame Heinz ja Eesti oma *drag queen* Nebraska Jones.

Kümnenda hooaja finaalis kirjutas ja laulis osa RuPauli laulust "American". 2016. aastal esitas Aquaria koos Linuxiga pala "Looks". Juuni 2018 andis Aquaria välja debüüt laulu "*Burn Rubber*", laul oli kirjutatud Jesse Saint Johni poolt.

## Viited
Heti keel

**Heti keel** ehk **hetiidi keel** (heti keeles kiilkirjas 𒉈𒅆𒇷 - nešili 'Neša [keeles]') oli keel, mida kõneles pronksiaja rahvas hetid ehk hetiidid. Kuulus indoeuroopa keelte anatoolia keelte harusse (kuhu kuulus ka luvi keel).
Cillian Sheridan

**Cillian Sheridan** (sündinud 23. veebruaril 1989 Bailieborough's) on Iirimaa jalgpallur, kes mängib ründajana Poola kõrgliiga klubis Płocki Wisła.

Ta alustas klubikarjääri Šotimaa kõrgliiga klubis Celtic, millega liitus 2006. aastal. Ta on mänginud veel Šotimaa klubides Motherwell, St Johnstone ja Kilmarnock, Inglismaa esiliiga klubis Plymouth Argyle, Bulgaaria kõrgliiga klubis CSKA Sofia, Küprose kõrgliiga klubides APOEL ja Omonia, Poola kõrgliiga klubis Jagiellonia Białystok, Austraalia kõrgliiga klubis Wellington Phoenix ning Iisraeli kõrgliiga klubis Kirjat Shmona Hapoel Ironi. 

CSKA Sofiaga tuli ta korra Bulgaaria meistriks ja APOEL-iga kaks korda Küprose meistriks. Płocki Wisłaga liitus ta 2020. aasta veebruaris.

Debüüdi Iirimaa jalgpallikoondises tegi Sheridan 25. mail 2010 sõprusmängus Paraguay vastu.

## Saavutused
;CSKA Sofia
*Bulgaaria karikas (1): 2010–11
;APOEL
*Küprose liiga (2): 2013–14, 2014–15
*Küprose karikas (2): 2013–14, 2014–15
*Küprose superkarikas (1): 2013

## Välislingid
Peter Scholze

**Peter Scholze** (sündinud 11. detsembril 1987 Dresdenis Saksa DV-s) on saksa matemaatik, Leopoldina liige, Fieldsi medali kavaler (2018). 

Tema uurimisvaldkond jääb arvuteooria ja algebralise geomeetria piirimaile. Ta on maailma juhtivaid matemaatikuid aritmeetilise geomeetria (algebralise geomeetria allharu) alal. Võttis kasutusele perfektoidsete ruumide mõiste.

2018. aastal Rio de Janeiros toimunud Rahvusvahelise Matemaatikute Kongressi (IMC) avatseremoonial anti kätte Fieldsi medalid, sealhulgas Scholzele, läbi ajaloo teisele sakslasele (esimene oli Gerd Faltings, 1986), kes sai medali "aritmeetilise algebralise geomeetria üle p-aadiliste väljade teisendamise eest perfektoidsete ruumide kasutuselevõtmise abil, rakendusega Galois' esitustele, samuti uute kohomoloogiateooriate väljatöötamise eest". 

Ta on abielus ja tal on tütar.

## Haridus ja töökäik
Scolze lõpetas 2010. aastal Bonni ülikooli magistrikraadiga. 2012. aastal kaitses ta Bonni ülikoolis doktoritöö "Perfectoid Spaces" (juhendaja Michael Rapoport) ja sai loodusteaduste doktori kraadi (*Dr. rer. nat.*). Et tema magistritöö ja doktoritöö olid sedavõrd kaalukad, jäeti tema puhul habilitatsiooniprotseduur ära. 

Ta on 2012. aastast täistööajaga Bonni ülikooli Hausdorffi matemaatikakeskuse Hausdorffi õppetooli hoidja. 24-aastaselt sai professoriks (oli siis noorim professor Saksamaal). 2018. aastast on ta ühtlasi Bonnis asuva Max Plancki Matemaatika Instituudi (MPIM) kaasdirektor (siin töötab ta osalise tööajaga).

## Auhinnast keeldumine
2016. aastal määras matemaatika läbimurde auhinna auhinnakomitee (sinna kuuluvad teiste seas Maksim Kontsevitš, Simon Donaldson ja Terence Tao) kategoorias "Matemaatika uued horisondid" (sellega kaasneb rahasumma 100 000 USA dollarit) kolm auhinda, ühe neist Peter Scholzele. Scholze keeldus auhinda vastu võtmast.

## Tunnustus

*2014 – Clay Research Award
*2015 – Cole'i auhind
*2015 – Ostrowski auhind
*2015 – Fermat' auhind
*2016 – Gottfried Wilhelm Leibnizi auhind 
*2017 – valiti Teaduste ja Kirjanduse Akadeemia Mainzis liikmeks
*2017 – valiti Berliini-Brandenburgi Teaduste Akadeemia liikmeks
*2017 – valiti Leopoldina liikmeks 
*2018 – valiti Põhja-Reini-Vestfaali Teaduste ja Kunstide Akadeemia liikmeks
*2018 – Fieldsi medal 

## Viited

## Välislingid
*
*Perfectod Spaces. math.uni-bonn.de
*Why did Peter Scholze decline the 2016 New Horizons in Mathematics prize?. quora.com, 19. juuni 2016
*Hohe Mathematik-Auszeichnung für Peter Scholze aus Deutschland. YouTube, 1. august 2018 (saksa keeles)
Kerli Paaslepp

**Kerli Paaslepp** (sündinud 24. mail 2002 Tallinnas) on Eesti blogija. 

Kerli Paaslepp õppis 1.–3. klassis Tallinna Saksa Gümnaasiumis, seejärel Kadrioru Saksa Gümnaasiumis. Lapsepõlves tegeles Kerli 9 aastat iluvõimlemisega, millega võitis medaleid nii kohalikel kui ka välismaistel võistlustel. Laulmisega hakkas Paaslepp tegelema 12-aastaselt loomingukeskuses Aplaus. 14-aastaselt hakkas teatris Art Grotesk õppima näitlemist, vahel on poseerinud modellina.

## Blogimine
2019. aasta jaanuaris registreerus Kerli sotsiaalmeediaportaalis TikTok, kus hakkas lühivideoid postitama ning jälgijatele oma elust rääkima. Paari kuuga sai Kerlist Eesti kõige populaarsem tiktokker. Kerli räägib oma jälgijaskonnaga nii vene, eesti, inglise kui ka saksa keeles, mistõttu tema auditoorium koosneb nii kohalikest kui ka välismaalsetest fännidest. Kerli algatas oma trendi, kus tegi video, milles teeb järgi internetis populaarseid emotikone.

2019. aasta märtsis lõi ta YouTube'is oma kanali, kuhu postitab videoid oma elust.

## Välislingid
* Ajalehe Postimees artikkel Kerli loomingust
* ETV2 Noortesaade NOVA intervjuu Kerliga
* MyHitsi intervjuu Kerliga
* Instagram
* TikTok
* YouTube
* Facebook
Määramatuse printsiip

**Määramatuse printsiip** (inglise keeles *uncertainty principle*) ehk **määramatusseos** ehk **määramatuse seos** ehk **määramatuse relatsioon** ehk **Heisenbergi määramatuse printsiip** ehk **Heisenbergi määramatuse suhe** on kvantmehaanikas Werner Heisenbergi poolt 1927. aastal tõestatud tõsiasi, et on olemas teatud osakeste füüsikaliste suuruste paarid, mis ei saa olla samaaegselt kuitahes täpselt määratud. Teisiti öeldes, mida täpsemini mõõdetakse osakese ühte omadust, seda vähem täpselt saab mõõta teist omadust. Osakeste määramatuse seosed tulenevad osakeste laineloomusest.

Üheks selliseks paariks on osakese asukoht (koordinaat) *x* ja impulss *p*. Formaalse ebavõrdsuse matemaatilise valemi, mis on seotud asukoha *σ<sub>x</sub>* mõõtemääramatuse ja impulsi *σ<sub>p</sub>* mõõtemääramatusega, tuletas 1928. aastal Earle Hesse Kennard ja sõltumatult Kennardist veel samal aastal Hermann Weyl:

:

kus \hbar on taandatud Plancki konstant.

## Vaata ka

*määramatuse printsiip kvantmehaanikas
Louis-Joseph

**Louis Joseph Xavier François** (22. oktoober 1781 Versailles – 4. juuni 1789 Meudon) oli Louis XVI ja Marie Antoinette'i vanim poeg ja Prantsusmaa dofään kogu oma elu jooksul.

Ta suri vahetult enne revolutsiooni algust 7-aastaselt tuberkuloosi ja talle järgnes tema noorem vend, Louis-Charles.
Javalapiti keel

**Javalapiti keel** on Brasiilias Mato Grosso osariigis räägitav keel, mis kuulub aravaki keelkonda. Keel on peaaegu väljasurnud, seda rääkis 2006. aastal Xingú looduspargis elavast 220 javalapiti hõimu liikmest vaid 8.

Javalapiti keeles on 17 konsonantfoneemi ja 4 vokaalfoneemi.

## Viited

## Välislingid
*https://phoible.org/inventories/view/1840
Pulp Fiction

"**Pulp Fiction**" on 1994. aasta USA film. Filmi režissöör on Quentin Tarantino. Filmi tootsid A Band Apart, Jersey Films ja Miramax Films. 

Filmi on põimitud neli lugu Los Angelese kriminaalidest. 

Filmis mängib terve plejaad tunnustatud näitlejaid: John Travolta, Samuel L. Jackson, Bruce Willis, Tim Roth, Ving Rhames ja Uma Thurman.

Film on pälvinud palju tunnustust, sealhulgas Cannes'i filmifestivali Kuldse Palmioksa.

## Osatäitjaid
*John Travolta
*Samuel L. Jackson
*Bruce Willis
*Tim Roth
*Ving Rhames
*Uma Thurman

## Välislingid
*http://www.filmiveeb.ee/filmid/514/Pulp-Fiction/
Rein Stint

**Rein Stint** (5. detsember 1944 Tallinn – 29. märts 1995 Tallinn) oli eesti autosportlane ja sporditegelane.

Ta lõpetas aastal 1963 Tallinna Ehitus- ja Mehaanikatehnikumi. 

Võitis 1976 NSVL-i meistrivõistlustel autorallis 7. klassis hõbeda. NSVL Meistersportlane (1976). Oli Autospordiföderatsiooni rallikomitee liige, 1979–1981 komitee esimees. Töötas Tervishoiuministeeriumi autopargis ekspluatatsiooniosakonna juhatajana.

Rein Stint suri 29. märtsil 1995 Tallinnas ja ta maeti 1. aprillil 1995 Liiva kalmistule.

## Viited

## Välislingid
* Biograafia ESBL-is
Nikita Lunin

**Nikita Lunin** (sündinud 23. aprillil 1990 Pärnus) on Eesti sõudja.

Lõpetas 2009 Pärnu Vene Gümnaasiumi ja 2013 radioloogiatehniku erialal Tartu Tervishoiu Kõrgkooli.

## Sõudmine
Sportima hakkas 1996, harrastas Idamaade võitluskunste. Sõudmisega tegeles alates 2000 Tatjana Jaansoni käe all ja seejärel 2005 Mihkel Leppiku rühmas.

### Tulemused
*kaheksapaadil roolijana 2007 U23 maailmameistriks
*MM-il 2007 16. ning U23 MM-il 2005 ja 2006 7. koht
*2005–07 kolmekordne Eesti meister.

### Tunnustus

Sõudeliidu parim juunior (U-23) 2006–2007.

## Viited
Torrensi järv

**Torrensi järv** on suur efemeerne soolajärv Lõuna-Austraalias, millel tavaoludes puudub ühendus teiste veekogudega, kuid pärast suuri vihmaperioode on järvel väljavool läbi Pirie-Torrensi koridori Spenceri lahte.

## Kirjeldus

Torrensi järv asub Arcoona platoo ja Flinders Range'i mäestiku vahel, Torrensi järve rahvuspargis. Järv on 30 meetrit üle merepinna ja maksimaalne sügavus on vaid 1 meeter. Kui järv on täidetud veega, on tegemist Austraalia suuruselt teise järvega, mis hõlmab 5745 km², kuid seda on juhtunud vaid üks kord viimase 150 aasta jooksul. Järve põhi on kaetud õhukese soolakihiga, mille all on punakaspruunid savikihid.

Järve ümbruse taimestik on hõre. Põhiliselt on esindatud randköömen ja maltsad.

Veeperioodil on täheldatud järve piirkonnas 64 linnuliiki, paljud neist olid tulnud järve äärde pesitsema. Pesitsejate seas märgati ka punarind-karkjalga (*Cladorhynchus leucocephalus*), keda alates 1930. aastast ei ole Lõuna-Austraalias pesitsemas nähtud. Kuivaperioodil on järv elupaigaks paljudele loomaliikidele, sealhulgas skorpionidele, ämblikele, mardikatele ja sipelgatele.

## Ajalugu

Pärast ootamatult suurt vihma 1989. aasta märtsis täitus järv veega, mis oli ka esimene kord, kui selline sündmus teaduslikult dokumenteeriti. Vesi püsis järves 1990. aastate alguseni.

Piirkonna traditsioonilisi rahvaid kutsutakse arabanadeks, kokathadeks ja kyunideks. Maadeavastaja Edward John Eyre oli esimene eurooplane, kes järve 1839. aastal avastas. Eyre nimetas järve kolonel Robert Torrensi järgi, kes oli üks Lõuna-Austraalia koloonia asutajaid.

Alates 1991. aastast on Torrensi järv täies ulatuses rahvuspargina kaitse all. Rahvusparki saab külastada igaüks tasuta, kuid taotleda tuleb sisenemisluba.

## Viited
Roman Lutoškin

**Roman Lutoškin** (sündinud 11. mail 1964 Pärnus) on Eesti sõudja ja sõudetreener. 

Õppis Pärnu 3. keskkoolis ja lõpetas 1982. aastal mööblitislerina Tallinna 10. kutsekooli.

## Sõudmine
Sportima hakkas 1978. aastal Pärnu Dünamos Mati Villsaare õpilasena, hiljem on teda juhendanud ka Mihkel Leppik ja Matti Killing.
176 cm, 75 kg.

### Tulemused
*1992 Barcelona OM-il paarisaerulisel kahepaadil koos Priit Tasasega 4. koha. 
*MM-il kergekaalu ühepaadil 1991 ja 1992 8., 1996 7., 1997 14. ja 1998 17. ning paarisaerulisel kahepaadil 1993 14., 1994 17. ja 1995 21. koht. 
*Tulnud kergekaalu ühepaadil 1998 MK etapil 5. ja 1999 7. kohale. 
*Võitnud 1990 Hea Tahte mängudel kergekaalu ühepaadil hõbeda. 
*Saanud Nõukogude Liidu meistrivõistlustel ühepaadil 1987 pronksi ja 1990 hõbeda; 
**mitteolümpiadistantsidel kergekaalu ühepaadil 1986 kulla, ühepaadil 1987 hõbeda ning paarisaerulisel kahepaadil 1988 pronksi. 
*Tuli Nõukogude Liidu rahvaste spartakiaadil 1986 ja 1991 kergekaalu ühepaadil võitjaks. 
*1984 paarisaerulisel kahepaadil ning 1985 kergekaalu ühepaadil ja paarisaerulisel neljapaadil NL-i juunioride meister. 
*Tulnud 30 korral Eesti meistriks: 
**1991 kergekaalu ühepaadil, 1981, 1986–87 ja 1991 ühepaadil,
**1983–84, 1987–89, 1991, 1993–95 ja 1997 paarisaerulisel kahepaadil, 
**1995 roolijata neljapaadil, 1980, 1984, 1986, 1988–89, 1991, 1993 ja 1997 paarisaerulisel neljapaadil, 1986, 
**1992–94 kaheksapaadil 
**1998–99 sisesõudmise kergekaalu kategoorias. 
**1995 tuli Prantsusmaa meistriks. 
**Meistersportlane (1982). 
**Sõudeliidu parim meessõudja 1996 

### Treenerina
Tegutsenud 1996. aastast Pärnu Kalevi SK-s sõudetreenerina (6. kutsetase, 2006). 2009. aastast olnud Eesti noortekoondise projektijuht, juhendanud ka noortekoondise paatkondi. Õpilasi: Kaisa Pajusalu, Alvar Räägel, Helen Tinkus. 

Sõudeliidu parim noortetreener 2015–16. 

## Isiklikku
Tema abikaasa on Ulvi Lutoškin (sünninimega Siig).

Poeg Tiit Lutoškin (10. VI 1984) on saanud noorte MM-il 2001 paarisaerulisel kahepaadil 13. koha ning tulnud 1999–2001 kuuel korral Eesti noortemeistriks.

Poeg Siim Lutoškin (12. XII 1988) on saanud noorte MM-il 2002 roolijaga kahepaadil roolijana 5., 2005 paarisaerulisel neljapaadil 19. ja 2006 paarisaerulisel kahepaadil 14. koha ning tulnud 2001–06 kuus korral Eesti noortemeistriks.

## Viited
Alina Šuhh

**Alina Šuhh** (sündinud 12. veebruaril 1999) on ukraina kergejõustiklane. Tema põhialad on mitmevõistlus ja odavise. 

Šuhhi treenerid on tema vanemad Maia ja Anatoli Šuhh.
## Sportlaskarjäär

### 2015
2015. aastal osales Šuhh U18-vanuseklassi kergejõustiku maailmameistrivõistlustel Calis ja võitis 5896 punktiga pronksmedali. 

### 2016
Aasta hiljem tuli ta esmakordselt toimunud U18-vanuseklassi Euroopa kergejõustikumeistrivõistlustel Euroopa meistriks. Samadel meistrivõistlustel võttis ta osa ka odaviskevõistlusest ning tuli kokkuvõttes kuuendale kohale.

### 2017
2017. aasta sisehooajal parandas Šuhh rootslase Carolina Klüftile kuulunud juunioride siserekordit, tänu sellele kvalifitseerus ta Euroopa sisemeistrivõistlustele, mille lõpetas 11. kohaga. 2017. aasta Götzise mitmevõistlusel viis ta oma isikliku rekordi 6106 punktini. Londoni maailmameistrivõistlustel saavutas ta 6075 punktiga 14. koha.

### 2018
2018. aasta sisemaailmameistrivõistlustel saavutas ta viievõistluses seitsmenda koha. U20-vanuseklassi maailmameistrivõistlustel Tamperes tuli ta odaviskes maailmameistriks tulemusega 55,95 meetrit. Ta oli ka üks seitsmevõistluse favoriite, aga oli sunnitud pärast avaala vigastuse tõttu võistluse katkestama.

### Seos Eestiga
Šuhh on võistelnud korduvalt ka Eestis. Esimest korda võistles ta Eestis 2016. aasta augustis Pärnus, osaledes kaugushüppes ja odaviskes. 2017. aastal osales ta Tallinnas toimunud rahvusvahelisel mitmevõistlusel ja Euroopa võistkondlikel mitmevõistluse meistrivõistlustel, mõlemal võistlusel saavutas ta esikoha. Samal aastal võttis Šuhh osa veel ka Martin Kutmani mälestusvõistlustest ja heitjate seeriavõistlusest. Sarnaselt 2017. aastaga osales ta ka 2018. aastal Tallinnas toimunud rahvusvahelisel mitmevõistlusel, võites teist aastat järjest esikoha, samuti võttis ta uuesti osa ka heitjate seeriavõistlusest. 

## Isiklikud rekordid
### Siserekordid

### Välisrekordid

## Viited

## Välislingid
* Alina Shukh | Athlete profile | IAAF
Arvo Loorits

**Arvo Loorits** (sündinud 30. jaanuaril 1948 Mõniste vallas Võrumaal), on eesti jalgrattur, suusataja, sõudekohtunik ja sporditegelane.

Lõpetas 1965. aastal ehituslaudsepana Pärnu 13. Kutsekooli ja 1976 mööblitööstuse tehnoloogina Võru Tööstustehnikumi. 

Sportima hakkas 1963, harrastas jalgrattasõitu, suusatamist ja aerutamist, juhendajad Aksel Randmer ja Väino Juurikas. 
*Tulnud 1970 jalgrattakrossis Eesti meistriks. 
179 cm, 74 kg. 

*Tegutsenud sõudekohtunikuna (1985 vab kat). 
*Kuulunud 1992–97 Sõudeliidu ja 1997–2007 Pärnu Spordiliidu juhatusse. 
*Töötanud 1965–77 laudsepana, 1977–91 Dünamo sõudebaasis paadiremondimeistrina ja baasijuhatajana ning seejärel Pärnu Sõudeklubi juhatajana. 
*Aastast 2010 Pärnu Rääma Keskus OÜ juhatuse liige.

## Tunnustus
* 2008 Pärnu teenetemärk (teenete eest sõudmise arendamisel)
* 2013 Pärnu vapimärk (pikaajaliste teenete eest Pärnu erinevate sportlike ürituste korraldamisel, Rääma sõudebaasi ja sõudestaadioni ning tippsõudmise arendamise eest Pärnus)

## Isiklikku
Tema poeg on sõudja Timo Loorits.

## Viited

## Kirjandus
* Eesti sõudespordi ajalugu. [Koostanud H.-H. Artma] Tln, 2001, lk 385–389; H-H. Artma. Pärnu – Eesti sõudespordi kants. Pärnu 2004, lk 203–207.
Vahur Mäe

**Vahur Mäe** (sündinud 24. mail 1980 Pärnus) on Eesti sõudja. 

Lõpetas 1998 Pärnu Sütevaka Humanitaargümnaasiumi ja 2002 sotsiaaltöö korralduse erialal Tartu Ülikooli Pärnu kolledži.

Hakkas 1985 käima Pärnus Evi Lepiku, Anne Tohveri ja Margot Enniko ujumistreeningutel, sõudmistreeninguid alustas 1993 Märt Lelle juhendamisel, 1995 läks Mihkel Leppiku rühma. 182 cm, 88 kg.

### Saavutused
*2004 kaheksapaadil üliõpilaste MM-il pronksi
*1999 roolijata neljapaadil U23 MM-il 12. koha.
*Tulnud 7 korral Eesti meistriks: 
**2004 roolijata neljapaadil 
**1998–2001 ja 2003–04 kaheksapaadil. 

__

*Aastast 2001 olnud sõudekohtunik (2003 A-kat).
*2004–11 Pärnu Sõudeklubi ja 2007–11 Pärnu Spordiliidu juhatuse liige.
*A-st 2013 Ühenduse Sport Kõigile juhatuse liige. 
*Korraldanud aastast 2001 Jüri Jaansoni Kahe Silla jooksu. 
*Toimetanud Eesti Sõudeliidu, Pärnu Sõudeklubi ja Jüri Jaansoni Kahe Silla jooksu veebilehte. 
 Kultuurkapitali Pärnumaa spordipreemia (2007). 
*Töötanud aastast 2008 Pärnumaa Spordiliidus projektijuhina. 
*Aastast 2009 Pärnu linnavolikogu liige, sh 2011–13 esimees.

T: Eesti sõudespordi ajalugu (2001, autoreid), Pärnu – Eesti sõudespordi kants (2004, autoreid).

## Viited
Jarek Mäestu

**Jarek Mäestu** (sündinud 25. augustil 1977 Viljandis) on Eesti sõudja ja sporditeadlane. 185 cm, 85 kg. 

Lõpetas 1995 Viljandi gümnaasiumi ja 2001 sporditeaduste magistrina TÜ KKT. PhD liikumis- ja sporditeaduste erialal (2004, TÜ). 

## Sport
Alustas 1984 Urve Bergmani käe all suusatreeninguid ja 1993 Anne Freimuthi juhendamisel sõudetreeninguid, 1994 treenis Ruth Vaari ning 1994–2002 Mihkel Leppiku suunamisel. 

*Saanud 2000 üliõpilaste MM-il roolijata kahepaadil 8. ja 2002 paarisaerulisel kahepaadil 3. koha.
*Tulnud 10 korral Eesti meistriks: 
**2000 ja 2003 roolijata neljapaadil, 
**1998 paarisaerulisel neljapaadil
**1997–2003 kaheksapaadil. 

*Töötanud 2002–04 sõudetreenerina sõudeklubis "Pärnu".
*Tegutsenud sõudekohtunikuna (2003 A-kat). 
*Olnud a-st 2007 TÜ sporditeaduste ja füsioteraapia inst-i teadur ja dots. Põhiliselt uurinud treeningu füsioloogiat ja ületreeningut, kuid ka geneetikat ja laste kehalist aktiivsust. 

Avaldanud teadusartikleid ja teinud kaastööd Eesti Sõudjale. Aastast 2012 MyCoach OÜ juhatuse liige. 
T: Rowing (2007, autoreid), Treeninguõpetus (2011, koos Jaak Jürimäega).
## Tunnustus

* 2015 Tartu Ülikooli aumärk
* 2021 Tartu Ülikooli medal

## Viited
Ilmar Naaber

**Ilmar Naaber** (sündinud 6. detsembril 1964 Pärnus) on Eesti sõudja. 186 cm, 90 kg. 

Lõpetas 1984 Pärnu õhtukooli.  

Sportima hakkas 1978 Kalevi sõudebaasis Kaido Siimu ja Matti Killingu juhendamisel. 

*Võitis 1983 NL-i juunioride mv-tel roolijata neljapaadil hõbeda. 
*Tulnud 6 korral Eesti meistriks: 
**1983–84 roolijata ja 1982 roolijaga neljapaadil
**1981 ja 1983–84 kaheksapaadil. 
**Msp (1983). 

Töötanud automaatikatehnikuna ja elektroonikuna. Aastast 2011 Automatic OÜ juhatuse liige.

## Viited
Ilmi Nael

**Ilmi Nael** (sündinud 11. jaanuaril 1942 Pärnumaal Sauga vallas) on Eesti sõudja, Silvia Naela (sünninimega Silvia Neeme) õde. 162 cm, 55 kg. 

Lõpetas 1961 Pärnu töölisnoorte keskkooli.  

Alustas 1957 Bernhard Lõhmuse suunamisel võrkpallitreeninguid (1958 Eesti koolinoorte spartakiaadil hõbeda võitja), sõudma hakkas 1958 Veljo Kalepi, Evi Lepiku ja Mihkel Leppiku juhendamisel. 

*Võitis roolijana NL-i mv-tel 1966 paarisaerulisel neljapaadil ning NL-i juunioride mv-tel 1968 ja 1969 kaheksapaadil pronksi.
*Tuli roolijana kaheksapaadil 4 korral (1966, 1968–69, 1973) NL-i noortemeistriks. 
*Eesti meistriks tulnud roolijana 14 korral: 
**1968–69 ja 1982 roolijaga neljapaadil, 
**1965–69, 1971 ja 1980 paarisaerulisel roolijaga neljapaadil
**1965, 1969–70 ja 1982 kaheksapaadil. 

Kuulunud Spartakisse, Kalevisse ja Dünamosse. Olnud 1968–92 EKE Projektis joonestaja-konstruktor, 1992–95 Pärnu maavalitsuse inspektor ja 1995–2000 Pärnu linnavalitsuse inspektor.

## Viited
Mihhail Andronov

**Mihhail Sergejevitš Andronov** (vene keeles Михаи́л Серге́евич Андро́нов; 24. veebruar 1931 Moskva – 17. juuni 2008) oli vene indoloog-dravidoloog, esimese vene-tamili, kannada-vene ja malajalami-vene sõnaraamatu autor.
Toomas Ollesk

**Toomas Ollesk** (sündinud 22. detsembril 1963 Pärnus) on eesti sõudja. 193 cm, 86 kg. 

Lõpetas aastal 1982 Pärnu 1. Keskkooli.  

Harrastas algul Peeter Saare juhendamisel ujumist, sõudma hakkas 1976 Peeter Sonntaki õpilasena; teda on juhendanud ka Mati Villsaar ja Matti Killing. 

*Võitis 1986 NL-i rahvaste spartakiaadil ja NL-i mitteolümpiadistantside mv-tel roolijata kahepaadil kulla ning NL-i mv-tel roolijata neljapaadil pronksi. 
*1983 NL-i juunioride mv-tel roolijata kahepaadil hõbe. 
*1981 roolijaga kahepaadil NL-i noortemeister ja roolijata neljapaadil NL-i noortemv-te pronks. 
*Tulnud 14 korral Eesti meistriks: 
**1984–87 roolijata ja 1985–87 roolijaga kahepaadil, 
**1986 ja 1988 roolijata
**1987–88 roolijaga neljapaadil
**1982 ja 1987–88 kaheksapaadil. 
*Meistersportlane (1983). 

Kuulunud Dünamosse ja Sõudeklubisse Aeron. Olnud aastast 2000 OÜ Catwees juhatuse liige.

## Viited
Rita Maier

**Rita Maier** (aastani 1986 **Rita Morrisson**; sündinud 8. detsembril 1956 Vene NFSVs Novosibirski oblastis Suzuni rajoonis) on eesti sõudja ja sõudetreener.  

Lõpetas 1975 Pärnu 2. Keskkooli ning 1982 treeneri-õpetajana, masseerijana ja ravikehakultuuriinstruktorina Moskvas KKKI. 

Aastast 1988 pidanud Pärnumaal talu.

## Sõudmine
176 cm, 76 kg.
Hakkas 1968. aastal käima Maret Lingi korvpallitreeninguil, sõudmisega hakkas tegelema 1973. aastal Evi Lepiku juhendamisel. 
*Võitnud NSV Liidu meistrivõistlustel roolijaga neljapaadil 1978 Moskva Trudi ja 1979 Moskva naiskonnas pronksmedali.
*1977 NSV Liidu karikavõistlustel Moskva naiskonnas kaheksapaadil 2 korral 2. koht.
*Tulnud 8 korral Eesti meistriks: 
**1983 roolijata kahepaadil, 
**2006–2007 roolijata ning 1981 ja 1983 roolijaga neljapaadil, 
**2005 paarisaerulisel neljapaadil ja 1982–1983 kaheksapaadil. 
*Tulnud ka Moskva meistriks. 
*Suurmeister (1979).
*Aastast 2003 osalenud veteranide sõudevõistlustel, saanud maailma sõudeveteranide regatil 17 esikohta. 

### Treeneritöö
Töötanud 1982–1988 Pärnu Dünamos ja aastast 2004 Pärnu Sõudeklubis sõudetreenerina (6. kutsetase, 2006). 
*Õpilasi: Tarmo Virkus, Paal Põlluste, Siim Suursild, Anni Rava, Mari-Liisi Soovik, Eglit Võsu.

## Isiklikku
Ta on Merle Maieri õde ja Artur Maieri ema.

## Viited
Emilia Muhhina

**Emilia Muhhina** (sündinud 15. juunil 1933 Vene SFNVs Kurski oblastis) on Eesti sõudja ja sõudetreener. 168 cm, 70 kg.  

Lõpetas 1951 Moskvas pedagoogilise kooli ja 1961 KKKI. 

Sõudmist alustas 1950 Krõlja Sovetovis, hiljem jätkas Trudis, tema treener oli Anna Tšebõkina. 
*Võitnud EM-il 1957 ühepaadil kulla ja 1959 hõbeda, 
*NL-i mv-tel 1952–61 ühe-, kahe- ja neljapaadil kokku 8 kulda. 
*NL-i tnl meistersportlane (1962). 
*Töötanud 1952–74 treenerina Moskvas ja 1974–85 sõudetreenerina Tartu LNSK-s.

## Isiklikku
Abikaasa Oleg Tjurin (29. VI 1937 Leningrad – 3. III 2010 Peterburi), sõudja, tuli 1964 Tōkyō OM-il paarisaerulisel kahepaadil olümpiavõitjaks ja Euroopa meistriks.

## Viited
Toivo Ormisson

**Toivo Ormisson** (sündinud 12. juunil 1942 Valgas) on eesti endine sõudja. 

Ta lõpetas aastal 1961 Tartu 5. Keskkooli ja 1971 zootehnikuna Eesti Põllumajanduse Akadeemia. 

Töötanud 1976–1996 Jõusöödatööstuse Uurimiskeskuse juhataja asetäitjana ja 1996–2006 Tartu Viljasalve Elva söödatehases peatehnoloogina, hiljem olnud korteriühistu juhataja.

## Sportlasena
Hakkas sportima 1955. aastal Tartu LSK ujumistreeningutel. Sõudmistreeninguid alustas 1957. aastal Ülo Tölbi õpilasena, 1969. aastast juhendas teda Jüri Kurul. 
*NSV Liidu meistrivõistlustetel:
**1970 roolijata kahepaadil 3. koht
**1972 1. koht
**1975 2. koht
**1973 ja 1975 roolijata neljapaadil 2. koht
*NSV Liidu karikavõistlustel:
**1970 roolijaga kahepaadil 1. koht
**1972 roolijata neljapaadil 2. koht
**1973 roolijata neljapaadil 1. koht 
*22 korda Eesti NSV meister: 
**1965, 1970 ja 1975 roolijata kahepaadil 
**1964–1965 ja 1971 roolijaga kahepaadil 
**1969, 1971, 1973 ja 1975 roolijata neljapaadil
**1969, 1973 ja 1975 roolijaga neljapaadil
**1973 ja 1976 paarisaerulisel neljapaadil 
**1960–1962, 1967, 1969, 1973 ja 1976 kaheksapaadil

## Tunnustus
*1972 Kalevi auliige
*1970 NSV Liidu meistersportlane
*1972 Eesti NSV parima võistkonna liige 
*1973 Eesti NSV parima võistkonna liige 

## Viited

## Välislingid
*Biograafia ESBL-is
Valeri Osmokesku

**Valeri Osmokesku** (ka **Valery**; sündinud 16. juunil 1958 Narvas) on Eesti endine sõudja ja sõudetreener.  

Lõpetanud 1973. aastal Narva 9. Keskkoolis põhikooli ja 1977. aastal Narva Polütehnikumi ehitusteaduskonna.  

Sõudmistreeninguid alustas 1975. aastal Narva Kalevi Spordikoolis Igor Popovi õpilasena, hiljem jätkas Jüri Kuruli ja Matti Killingu juhendamisel. 

*Võitnud 1976–1981 Eesti meistrivõistluste medaleid.

*Tema kasvandik Vjatšeslav Divonin oli NSV Liidu koondise paarisaerulise neljapaadi koosseisus Eesti sõudespordi esimene noorte maailmameister (1988).
*2006 kordas sama tulemust Jevgenia Rõndina paarisaerulisel kahepaadil. 
*Töötanud aastast 1980 Narva Spordikoolis ja Kalevis sõudetreenerina (6. kutsetase, 2006).

## Tunnustus
*1985–1988 – kuulus Sõudespordiföderatsiooni presiidiumi ja 1989–1992 Sõudeliidu juhatusse.
*1988 – Eesti NSV teeneline treener 
*Eesti NSV Spordikomitee teeneteplaat ja medal.
*Sõudeliidu parim noortetreener 2006 ning parim juunioride treener 2016 ja 2018. 

## Viited

## Kirjandus
*B: Eesti sõudespordi ajalugu. [Koostanud H-H. Artma] Tallinn, 2001, lk 194–196.

## Välislingid
*Biograafia ESBL-is
Pierre de Coubertini medal

**[[Pierre de Coubertin]]i medal** on Rahvusvahelise Olümpiakomitee välja antav medal sportlasele, kes on olümpiamängudel üles näidanud erilist ausust ja spordimehelikkust. Harva on medalit antud ka sporditegelasele, kellel on olümpiamängudega seoses tähelepanuväärseid teeneid.

Auhinda antakse välja 1964. aastast.

## Medali kavalerid
*1964 Luz Long (postuumselt; 1936. aasta Berliini olümpiamängud)
*Emil Zátopek (postuumselt, 1952. aasta Helsingi olümpiamängud)
*Eugenio Monti (1964. aasta Innsbrucki olümpiamängud)
*...
*Éric Monnin
*...
Permikomid

**Permikomid** on soome-ugri rahvas, Venemaa põlisrahvas. Nad räägivad permikomi keelt ja elavad Permikomi ringkonnas, Kirovi oblasti loodeosas ning mitmel pool Siberis Tjumeni oblastis. Nendest ida poole jääb permikomide üks etnograafiline rühm nn jaz’valased, keda on alles veel ehk mõnisada. Mõnisada on jäänud ka permikomide teise etnograafilise rühma esindajaid, nn züzdini (permi)komisid Kirovi oblastis. Vastavalt Venemaa 2010. aasta rahvaloenduse andmetele elas Venemaal 94 500 permikomi, sealhulgas endise Permi-Komi autonoomse ringkonna  territooriumil 81 000 (umbes 69% kogu piirkonna elanikkonnast).

## Viited

## Välislingid
* Permikomid nõuavad sotsiaalmeedias autonoomiat
Arwi

**Arwi** (araabia keeles: الأروي *al-arwi*; sõnasõnalt "arwi keel"; tamili keeles அரபு-தமிழ் *arabu-tamil*, ka *arabo-tamil*) on tamili keele selline register, mis kasutab araabia kirja. 

Tüüpiliselt on arwis rohkelt araabia keele leksikalist mõju. Arwid kasutas laialdaselt India Tamil Nadu osariigi islami usku vähemus ja Sri Lanka moslemivähemus. Enamik medreseid õpetab siiamaani arwi põhialuseid oma õppekava osana.

## Viited
Siim Sinamäe

**Siim Sinamäe** (sündinud 25. juunil 1992 Tartus) on eesti luuletaja.   

Ta on lõpetanud Kohila Gümnaasiumi, hiljem õppinud Tallinna Ülikoolis, lõpetamata ühtegi eriala.  

Aastatel 2014–2017 kuulus portaali NIHILIST.FM toimetajate hulka. 

Siim Sinamäe on välja andnud luulekogu "2000 & 1G-d. Väljamõeldud lood tõestisündinud inimestega" (2017). Portaalis NIHILIST.FM ilmunud tekstidest on ta koostanud kogumiku "NIHILIST.FM Final Cut" (2017).

## Välislingid
* Nihilist.fm – Must materjal – Müürileht, Müürileht, 16. juuni 2015
* Võhma justkui on! – Sirp, Sirp, 24. november 2017
Vene NFSV rahvakunstnik

**Vene NFSV rahvakunstnik** (vene keeles Народный артист РСФСР) oli Vene NFSV aunimetus loomeinimestele nende tähelepanuväärsete saavutuste eest. Aunimetuse saajale anti ka asjakohane medal.

Aunimetust anti välja 10. augustist 1931.

Aunimetuse järglane on aastast 1992 välja antav aunimetus Venemaa Föderatsiooni rahvakunstnik.

## Vaata ka
*Nõukogude Liidu rahvakunstnik
*Venemaa Föderatsiooni rahvakunstnik
Alan Walker

**Alan Olav Walker** (sündinud 24. augustil 1997 Northamptonis Suurbritannias) on Norra DJ ja plaaditootja. 

Tema tuntuim singel "Faded" ilmus 2015. aastal ning see sai Saksamaal teemantsertifikaadi ja mitu plaatinasertifikaati rohkem kui kümnes riigis, sealhulgas USA-s ja Suurbritannias. Ta sai sellest ajast tuntuks oma kunstilisuse ja stiili eest. Ta avaldas oma debüütstuudioalbumi „Different World” 2018. aastal. Ta hinnati 36. kohale 2018. aasta *DJ Magi* Top 100 DJ-de nimekirjas.

## Lapsepõlv ja noorus
Alan Walker on norralanna Hilde Omdal Walkeri ja inglase Philip Alan Walkeri poeg. Sünnist saati on tal vanemate päritolu tõttu topeltkodakondsus, nii Norra kui ka Suurbritannia oma. Kaheaastaselt kolis ta perega Norrasse Bergenisse. Walker kasvas üles vanema õe Camillaga, kes sündis Inglismaal, ja noorema venna Andreasega, kes sündis Norras. 

Digitaalajastul üles kasvanud Walker tundis juba varakult huvi arvutite vastu, hiljem hakkasid teda huvitama programmeerimine ja graafiline disain. Tal ei ole muusikaharidust, muusika tootmist on ta õppinud vaid YouTube'i õpetuste abil. 

## Loomingulisus

Walker oli algul tuntud nimedega "DJ Walkzz" või "Walkzz". Oma kodanikunimega ehk Alan Walkerina hakkas ta esinema pärast seda, kui oli plaadilepingule alla kirjutanud. Ta kujundas oma logo 2013. aastal, mis koosneb omavahel põimunud tähtedest A ja W, mis on tema nime initsiaalid. Ta kasutab laval esinedes alati kapuutsi ja näomaski. Kui temalt NRK intervjuu ajal küsiti, miks ta kasutab laval olles maski, vastas ta, et „see on selleks, et hoida madalat profiili, säilitades samas mulle antava vaimse pildi. Ma arvan, et see on päris lahe. Väike kiiks, mis paneb inimesed endalt küsima, kes tegelikult on Alan Walkeri taga olev isik."  Sarja "Unmasked" osas märkis ta, et "mask on pigem märk ja sümbol, et näidata meie kõigi ühtsust ja seda, et me oleme kõik sarnased, et mina ei ole teistest erinev".  

## Viited
Reelika

**Reelika** on eestipärane naisenimi, mis on moodustatud nimest Reeli.

Eestis oli 2018. aasta 1. jaanuari seisuga eesnimi Reelika 1019 naisel. Reelika on populaarsuselt 183. naisenimi. Kõige populaarsem on eesnimi 1019 vanuserühmas 35–39, kus neid on 10 000 elaniku kohta 23,1 ning Rapla maakonnas, kus neid on 10 000 elaniku kohta 13,61. Reelika oli keskmiselt 30 aasta vanune (mediaanvanus oli 32). 

## Nime kandjaid
*Reelika Kasemägi ehk Mae Lender, kirjanik ja blogija

## Viited
Ilmarinen (laev)

**Ilmarinen** oli 1933. aastal valminud Soome soomuslaev,  mida peeti 1941. aastani Soome mereväe lipulaevaks. Soome merevägi kasutas laeva rannakaitses.

Ilmarinen oli lahingulaeva Marati ja õhutõrjeristleja Niobe kõrval kolmas suur sõjalaev, mis läks teise maailmasõja ajal Eesti lähedal põhja.

## Üldkirjeldus
Ilmarise pikkus oli 93,0 m ja laius 16,9 m. Laev lasti vette 9. juulil 1931.

1932.–1933. aastatel valmisid Soomes Turus Christon-Vulcani laevatehases kaks sõsarlaeva – Väinämöinen ja Ilmarinen. Soomuslaevad ehitati eesmärgiga kaitsta Ahvenamaa saarestikku võõrvõimu eest, juhul kui Euroopas peaks tekkima uus suurem sõda. Saarestiku langemine mõne Läänemere suurriigi, Nõukogude Liidu või Saksamaa meredessandi valdustesse oleks läbi lõiganud Soome otseühenduse Rootsiga.

Soome soomuslaevad olid võrdlemisi väikeste mõõtmetega: 93 m pikad ja 3900 täisveeväljasurvega. Relvastust oli neil aga rohkelt, näiteks neli 250 mm Bosfori kahurit, kaheksa 105 mm universaalkahurit, neli 40 mm automaatkahurit ja kaks kuni kaheksa 20 mm automaatkahurit. Laevade 3500 hj diiselmootorid võimaldasid neil sõita kuni 27,7 km/h. Laeva pardameeskond oli 400-liikmeline.

## Mereretked
1940. aasta novembris ristlesid Soome laevastiku esinduslaevad Ilmarinen ja Väinämöinen Saaristomerel, mis ümbritses Ahvenamaad. 25. detsembril korraldati laevade suunas aga rünnak: venelased lasid lennukitest alla neli pommi. Nii laevad kui ka meeskonnaliikmed jäid terveks. Ülejäänud talv veedeti Turu sadamas, et tugevdada piirkonna õhutõrjet.

1941. aasta suvel väisati taas Saaristomerd, kus Ilmarinen ja Väinämöinen tulistasid võõrvõimu valduses olevat Hanko mereväebaasi. Edasi võeti siht Bengtskäri tuletornisaare poole, mida ründas Vene meredessant. Teel sinna sai Ilmarinen pommitabamuse, mis surmas ühe pardalviibinu ja vigastas kolmeteist.

1941. aasta sügisel võtsid mõlemad laevad osa Saksa väejuhtide operatsioonist “Nordwind”, et teha demonstratsioonretk Saaremaale ja Hiiumaale ning meelitada sellega Nõukogude vägesid dessandi kartuses piirkonda. Tegelik dessant, mis pidi kulgema üle Suure väina Läänemaalt Muhumaale, sai alguse aga 1941. aasta 14. septembril. Selleks ajaks oli Ilmarinen kahe pommiplahvatuse tagajärjel Ristna tuletorni lähistel määratud tagasipöördepunktis juba kahjustada saanud ja järgmise 7 minuti jooksul Läänemere põhja vajunud. Plahvatuse tõttu oli laevakere enda kuju muutnud, mistõttu ei pääsenud pardameeskond kinnikiilunud ustest enam välja. Tänu läheduses olnud vahikaatrile VMV 1 ja teistele kiiresti reageerinud kaatritele suudeti lõpuks päästa 132 inimest, nende hulgas soomuslaeva komandör kaptenleitnant R. Göransson ja laevastikujuhataja Rahola. Kadunuks jäi 271 pardalviibinut. Soomuslaeva põhja viinud plahvatuse põhjus on tänapäevani teadmata.

## Vrakk
Ilmarise vrakk avastati 1990. aastal 80 m sügavuselt merepõhjas. Laeva kütusemahutid sisaldavad umbes 100 000 liitrit kütust. 2023. aastal algatati arutelu kütuse väljapumpamise üle.

## Viited
Maarja küla

**Maarja küla** on intellektipuudega noorte ja täiskasvanute aasta ringi kasutatav kodu, mis asub Põlva maakonnas Põlva vallas Kiidjärve külas Haavassaare talus. Kodu loodi 2001 sihtasutuse **Maarja Küla** eestvedamisel.

## Viited

## Välislingid
*Koduleht
Benny Gantz

**Benjamin "Benny" Gantz** (sündinud 9. juunil 1959 Kfar Ahimis) on Iisraeli sõjaväelane (kindralleitnant) ja poliitik, alates 26. märtsist 2020 kuni 17. maini 2020 Knesseti esimees.

Ta sündis aastal 1959 Kfar Ahimis Lõunaringkonnas. Tema ema on pärit Mezőkovácsházast (praeguse haldusjaotuse järgi Békési komitaadist) Ungarist, isa on pärit Rumeeniast.

## Isiklikku
Ta on abielus, peres on kolm poega ja üks tütar.
Erik II (Taani)

**Erik II meeldejääv** (u 1090 – 18. september 1137) oli Taani kuningas 1134–1137.

Erik II oli Taani kuninga Erik I vallaslaps. Pärast oma isa surma tuli troonile tema onu Niels, kes oli kuningas aastatel 1104–1134. Erik mässas onu vastu ning tuli võimule Taani kuningana 1134. aastal. Erik ei olnud võimul kaua, 1137. aastal tapeti ta ühe oma alama poolt, ning trooni päris ta poeg Erik III.
## Elulugu
Erik sündis umbes aastal 1090, tema isa oli Erik I ja ema tundmatu konkubiin. Talle anti mõned Taani saared oma poolvenna Knud Lavardi poolt ning ta oli Møni, Lollandi ja Falsteri jarl. Pärast oma Knud Lavardi mõrvamist aastal 1131 töötas Erik koos oma poolvenna Harald Kesjaga, et lüüa üle oma onu Niels. Erik valiti 1131. aasta aprillis pretendendiks, mille peale sai Kesja kadedaks ja hakkas toetama Nielsi.

Erik kaotas mitu lahingut Nielsi ja tema poja Magnus Nielsseni vastu. Pärast kaotusi proovis Erik võita Lothair III ja Magnus IV poolehoidu, aga see ebaõnnestus. Erik naasis Skånesse 1134. aastal koos peapiiskop Asser Thorkilseniga, kes lubas teda toetada troonivõitluses. Lõpuks oli nõus ka Lothair teda aitama ning Erik võitis trooni 1134. aastal, lüües kogu Nielsi armeed Fotevikeni lahingus.
Sirli

**Sirli** on eesti naisenimi.

1. jaanuari 2018 seisuga oli Eestis eesnimi Sirli 703 naisel. Sirli on Eestis populaarsuselt 236. naisenimi.

Sirli oli keskmiselt 34 aasta vanune (mediaanvanus oli 33). Kõige populaarsem oli eesnimi Sirli vanuserühmas 30–34, kus neid oli 10 000 elaniku kohta 13,11 ning Rapla maakonnas, kus neid oli 10 000 elaniku kohta 7,99.

## Nime kandjaid
*Sirli Hanni, Eesti laskesuusataja
*Sirli Hiius, eesti laulja
*Sirli Pehme, mahepõllumajanduse spetsialist
*Sirli Raud, eesti arstiteadlane ja füsioloog
*Sirli Zupping, eesti keeleteadlane
*Sirli Väinsar, eesti eripedagoog ja koolijuht

## Viited
Turneri sündroom

**Turneri sündroom** (ladina keeles *syndroma Turner*), ka **45,X**, on naiste kaasasündinud haigus, kus üks kahest sugukromosoomist puudub täielikult või osaliselt. Turneri sündroomi kutsutakse ka **ovariaalseks düsgeneesiks**. Enamasti ei ole Turneri sündroom pärilik, vaid esineb embrüogeneesi ajal juhuslikult tekkinud rakujagunemise vea tõttu.

Suur osa Turneri sündroomiga rasedustest katkeb esimesel või teisel trimestril.

## Epidemioloogia
Sündroomi esinemissagedus on 1:1500–2500 tüdruku sünni kohta.

3% kõikidest rasedustest algavad embrüoga, millel puudub üks X-kromosoom, kuid 99% neist aborteeruvad ise esimese trimestri jooksul.

## Avastamine
Esimesena kirjeldas seda sündroomi 1930. aastal Otto Ullrich Saksamaal ning järgmisena Henry H. Turner 1938. aastal USAs.

## Sümptomid
Peamised probleemid algavad puberteedieas, kui tüdruk on kaaslastest oluliselt lühem ja sekundaarsed sugutunnused ei arene. Sageli avastatakse haigus alles siis, kui puberteet ei alga. Turneri sündroomiga kaasneb peaaegu alati viljatus. Laps sünnib tüdrukuna, kuid tema munasarjad ei tooda naissuguhormoone ega munarakke. Haiguse raskusaste oleneb sellest, kui suur osa kromosoomist on puudu.

Turneri sündroomiga inimestel on iseloomulik välimus. Imikueas esineb käe- ja jalalabade turse ning voldid kaelal, mis algavad kõrvade juurest ja ulatuvad õlgadeni. Tavaline on lühike kasv. 3.–5. eluaastani võib kasvukiirus olla normaalne, pärast seda jääb pikkus 140 cm juurde. Tihti esineb ka kuklal madal juuksepiir, teineteisest kaugel asetsevad rinnanibud, suured kõrvad, kõrge suulagi ja suur hulk sünnimärke. Teismeeas ei alga puberteet ja sekundaarsed sugutunnused, nagu rinnad ja karvkate, ei arene välja. Hiljem võivad välja kujuneda kilpnäärmehaigus, diabeet ja ateroskleroos ehk veresoonte lubjastumine. Vaimne areng on enamasti normaalne. Mõnel lapsel võib esineda südame või neerude arenguhäireid, kuulmisprobleeme ja väiksemaid õppimisraskusi.

## Diagnoosimine
Haigust diagnoositakse vereproovi põhjal tehtud kromosoomianalüüsiga. Normaalsete X-kromosoomide olemasolu välistab haiguse. Pärast diagnoosimist tehakse ultraheliuuring, et uurida südant, neerusid ja munasarju, sest Turneri sündroomi korral esineb sageli häireid ka nende elundite töös.

## Ravimine
Kasvu kiirendamiseks manustatakse lapsele kasvuhormooni, kuigi pikkus jääb ikkagi enamasti alla 150 cm. Naissuguhormoonide ehk östrogeenide manustamist alustatakse 12–13-aastaselt, et areneks välja naisele omane välimus. Hormoonravi tõttu tekib ka menstruatsioon, kuid naine pole võimeline rasestuma. Tähtis on psühholoogiline nõustamine, et hoida ära psüühilist kriisi, mis võib tekkida haigusega seoses.

## Prognoos
Turneri sündroomiga inimesed vajavad eluaegset jälgimist ja ravi, sest haigusega kaasnevad luude hõredus, suur kolesteroolisisaldus veres, kilpnäärmehaigused, diabeet ja hüpertooniatõbi.

## Viited
292 eKr

**292. aasta eKr**

## Sündmused
*Vana-Rooma konsuliteks olid Quintus Fabius Maximus Gurges ja Decimus Iunius Brutus Scaeva.

## Sündinud
*

## Surnud
*Menandros (või 291 eKr), Vana-Kreeka näitekirjanik
291 eKr

**291. aasta eKr**

## Sündmused
*Vana-Rooma konsuliteks olid Lucius Postumius Megellus ja Gaius Iunius Bubulcus Brutus.
*

## Sündinud
*

## Surnud
*Menandros, Vana-Kreeka näitekirjanik
293 eKr

**293. aasta eKr** oli 293. aasta enne meie ajaarvamist, Vana-Rooma ajaarvamise järgi 461 *[[ab urbe condita]]*.

## Sündmused
*Vana-Rooma konsuliteks olid Lucius Papirius Cursor ja Spurius Carvilius Maximus.
*Roomlased konstrueerisid esimese päikesekella. (Hiinlased tundsid seda juba enne III aastatuhandet eKr.)

## Sündinud
*...

## Surnud
*...
295 eKr

**295. aasta eKr**

## Sündmused
*Vana-Rooma konsuliteks olid Quintus Fabius Maximus Rullianus ja Publius Decius Mus.
*Toimus Sentinumi lahing, mille võitsid roomlased

## Sündinud
*

## Surnud
*
Vizinga

**Vizinga** (komi keeles *Визин сикт* (**vizin sikt**); vene keeles *Визинга* (**vizinga**)) on küla Venemaal Komis, Sõssola rajooni keskus. Elanike arv oli 2010. aastal 6810.

## Viited
294 eKr

**294. aasta eKr**

## Sündmused
*Küprose saar läks Ptolemaioste dünastia kätte
*Demetrios Poliorketes hõivas Vana-Makedoonia ja sai Makedoonia kuningaks

## Sündinud
*

## Surnud
*